लीगल टेंडर
लीगल टेंडर (अंगरेजी: Legal tender) अइसन साधन जवना के इस्तेमाल देनदारी चुकता करे खातिर समबन्धित देस या क्षेत्र में कानूनी तौर पर सर्वमान्य होखे।[1][2][3] ई भुगतान करे खातिर (देनदारी चुकता करे खातिर) इस्तेमाल कइल जा सके ला आ जब अइसन काम खातिर केहू के दिहल जाय तब ओकरा के ई स्वीकार करे के पड़े। आमतौर पर सरकार द्वारा छापल गइल करेंसी आ सिक्का एह श्रेणी में आवे ला। हालाँकि, अलग-अलग देस आ क्षेत्र में एकरे कानूनी परिभाषा में कुछ मामूली अंतर भी मिले ला। पर्सनल चेक, क्रेडिट कार्ड या अन्य गैर-नकदी वाला साधन लीगल टेंडर ना होलें।
हालाँकि, भुगतान में सुबिधा-असुबिधा के चलते भी केहू कौनों लीगल टेंडर के लेवे से मना कर सके ला, आ कुछ देस सभ में अगर देनदारी तत्काल ओही घरी पैदा भइल जब भुगतान कइल जात बा तब भी कौनों खास किसिम के लीगल टेंडर के लेवे से मना कइल गैर-कानूनी ना मानल जाला। उदाहरण खातिर छोट-मोट दुकानदार कौनों सामान बेचे पर बहुत बड़ा नोट लेवे से इनकार कर सके ला।
लीगल टेंडर के चलन से वापसी[संपादन करीं]
नोटबंदी[संपादन करीं]
सिक्का का बैंकनोट सभ के सरकार या सरकारी एजेंसी हटा के ओकरे जगह ओही कीमत के दूसर सिक्का या नोट जारी कर सके ले। एह प्रक्रिया में पुराना नोट या सिक्का लीगल टेंडर ना रहि जाला।
चलन से बाहर निकालल[संपादन करीं]
कौनों सिक्का या बैंकनोट के लीगल टेंडर के खतम कइले बिना भी ओकरा के चलन से उठा लिहल जा सके ला।
यादगार करेंसी/सिक्का[संपादन करीं]
कई बेर सरकार या सरकारी एजेंसी अइसन नोट आ सिक्का भी जारी करे ले जेवन खाली कौनों ब्यक्ति, अवसर या घटना के यादगार के रूप में जारी कइल जालें। हालाँकि, भले ई आम चलन खातिर ना जारी कइल जालें, इनहन के लीगल टेंडर वाला स्टेटस बरकरार रहे ला।
भारत में[संपादन करीं]
भारत में रुपिया वास्तविक लीगल टेंडर हवे। नवंबर 2016 में भारत सरकार पुरान ₹500 ₹1000 के नोट सभ के लीगल टेंडर खतम क दिहलस आ ₹500 के जगह नया नोट निकालल आ हजार के नोट पूरा तौर पर बंद कर दिहल गइल। भारतीय रुपिया, नेपाल आ भूटान में भी लीगल टेंडर बाटे (मने की कानूनी तौर पर देनदारी चुकावे खातिर इस्तेमाल कइल जा सके ला)। हालाँकि, एकरे उल्टा उहाँ के करेंसी भारत में लीगल टेंडर ना हवे।
इहो देखल जाय[संपादन करीं]
संदर्भ[संपादन करीं]
- ↑ "Legal Tender | Definition of Legal Tender by Merriam-Webster". Merriam-webster.com. Retrieved 2016-12-15.
- ↑ "Legal Tender Definition" (in English). Investopedia. Retrieved 2016-12-15.
- ↑ "What is legal tender? definition and meaning". BusinessDictionary.com. Retrieved 2016-12-15.
अउरी पढ़े खातिर सामग्री[संपादन करीं]
- Arthur Cecil Pigou (14 जनवरी 2014). Essays in Applied Economics. Taylor & Francis. pp. 176–. ISBN 978-1-136-92217-6.
- Henry Richard Linderman (1879). Money and Legal Tender in the United States. G.P. Putnam's Sons. pp. 1–.
- E.G. Spaulding (1869). History of the legal tender paper money issued during the Great Rebellion. Pипoл Kлaccиk. pp. 91–. ISBN 978-5-87253-870-7.
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva eng_Latn eng_Latn eng_Latn bho_Deva vec_Latn eng_Latn eng_Latn